open-index/open-wikipedia-markdown huggingface dataset:
Σεισμικό-ηλεκτρικό φαινόμενο

Το σεισμικό-ηλεκτρικό φαινόμενο συνδέει τα τα σεισμικά ελαστικά κύματα με τοπικές μεταβολές του ηλεκτρικού πεδίου στο Γήινο φλοιό, εκεί ακριβώς που τα κύματα διέρχονται. Τα σεισμικά ελαστικά κύματα παραμορφώνουν καθώς διέρχονται τα πετρώματα προσωρινά (είτε το σχήμα είτε τον όγκο τους) και προκαλούν κυμαινόμενες μηχανικές διαφορές δυναμικού, δηλαδή κυμαινόμενες μηχανικές τάσεις. Αυτές με τη σειρά τους προκαλούν, μέσω ωσμωτικών διαδικασιών, κυμαινόμενες διαφορές του ηλεκτρικού δυναμικού και το φαινόμενο εξηγεί και την αντίστροφη διαδικασία, την παραγωγή δηλαδή ελαστικών κυμάτων ως αποτέλεσμα της εφαρμογής κατάλληλων κυμαινόμενων ηλεκτρικών δυναμικών στα πετρώματα.

Το σεισμικό-ηλεκτρικό φαινόμενο αποδόθηκε το 1936 από τον R. R. Thompson ως η αλλαγή της ηλεκτρικής αντίστασης στο Γήινο φλοιό κατά τη διέλευση των σεισμικών ελαστικών κυμάτων από τα πετρώματα. Παρατηρήθηκε ως αποτέλεσμα της διαφοροποίησης του συνεχούς ηλεκτρικού ρεύματος που έρρεε όταν εφαρμοζόταν σταθερή ηλεκτρική τάση σε απομακρυσμένα μεταξύ τους ηλεκτρόδια βυθισμένα στο έδαφος. Το φαινόμενο παρατηρήθηκε ποσοτικά και ποιοτικά και έγινε μελέτη αφαίρεσης του θορύβου των καταγραφών και συσχετίσεις του φαινομένου με άλλα ηλεκτρομαγνητικής φύσεως.

Καταχωρίζεται ως "σεισμικό ηλεκτρικό φαινόμενο πρώτου είδους". To 1939 ο A. G. Ivanov με διαφορετική προσέγγιση περιέγραψε το φαινόμενο που καταχωρίζεται σήμερα ως "σεισμικό ηλεκτρικό φαινόμενο δευτέρου είδους". Σύμφωνα με αυτό κατά τη διέλευση σεισμικών ελαστικών κυμάτων από τα πετρώματα αναδύεται κυμαινόμενο ηλεκτρικό δυναμικό.

Πέραν των αρχικών θεωρήσεων και ονοματισμών, σήμερα μιλάμε για την σεισμική-ηλεκτρική και την ηλεκτρική-σεισμική ζεύξη όπου είτε τα σεισμικά ελαστικά κύματα προκαλούν κυμαινόμενα ηλεκτρικά δυναμικά κατά τη διέλευσή τους από τα πετρώματα είτε αν εφαρμόσουμε κυμαινόμενα δυναμικά στα πετρώματα, οι μηχανισμοί της ώσμωσης στα πορώδη πετρώματα προκαλούν πολωμένα συσσώρευση των υγρών και διαστολή των πετρωμάτων και αντίθετα απεμπλουτισμό και συστολή αντίστοιχα, οπότε η ταλάντωση των ηλεκτρικών δυναμικών μέσω της κίνησης των υγρών προκαλεί ταλάντωση στα πετρώματα που που παίρνει τη μορφή σεισμικού ελαστικού κύματος.

Το σεισμικό-ηλεκτρικό φαινόμενο χρησιμοποιείται για την τομογράφηση του υπεδάφους.

## Αναφορές


## Δείτε επίσης
* Σεισμός

Κατηγορία:Γεωφυσική
Κατηγορία:Σεισμολογία
Κατηγορία:Φαινόμενα
Πασά Χαμάμ

Το **Πασά Χαμάμ**(), επίσης γνωστό ως **Λουτρά Φοίνιξ**, είναι παλαιά λουτρά (χαμάμ) της Οθωμανικής περιόδου στη Θεσσαλονίκη. Το κτίριο κτίσθηκε πάνω στα ερείπια του παλαιοχριστιανικού οκταγωνικού ναού (Οκτάγωνο) και βρίσκεται στη συμβολή των σημερινών οδών *Πηνειού*, *Κάλβου* και *Π.Καρατζά*, κοντά στον Ναό των Αγίων Αποστόλων.

Κτίστηκε στη δεκαετία 1520-1530 από τον οπλαρχηγό Τζεζερί-ζαντέ Κοτζά Κασίμ πασά, έναν από τους βεζύρηδες των σουλτάνων Βαγιαζίτ Β΄ και Σελίμ Α΄, που διορίστηκε διοικητής της Θεσσαλονίκης όταν ανέβηκε στο θρόνο ο Σουλεϊμάν ο Α΄ ο Μεγαλοπρεπής. Στο ίδιο χρονικό διάστημα, ο Κασίμ πασάς μετέτρεψε την εκκλησία των Αγίων Αποστόλωνσε τέμενος. Αρχικά, επρόκειτο για απλό λουτρό (μόνο για γυναίκες) με την κλασική αρχιτεκτονική διάταξη, ενώ αργότερα λειτούργησε ως διπλό (για άνδρες και για γυναίκες μετά τις κατά προσέγγιση αναγκαίες προσθήκες). Το νέο τμήμα προοριζόταν για τους άνδρες, ενώ το αρχικό για τις γυναίκες.

Το 1977 απαλλοτριώθηκε από το ελληνικό Δημόσιο και λειτούργησε έως το 1981 με την ονομασία **Λουτρά Φοίνιξ**, οπότε και σταμάτησε, καθώς οι εγκαταστάσεις του κρίθηκαν επικίνδυνες.

Σήμερα, αφού προηγήθηκαν εργασίες συντήρησης και αποκατάστασης, λειτουργεί ως χώρος για τη συντήρηση των αρχαιολογικών ευρημάτων που ανακαλύπτονται κατά τις εργασίες του Μετρό Θεσσαλονίκης.

## Δείτε επίσης
* Γενί Χαμάμ

## Παραπομπές


## Πηγές
* Βυζαντινά και Μεταβυζαντινά μνημεία της Θεσσαλονίκης, Ρέκος, Δ.Ναλπάντης: Πασά Χαμάμ, Θεσσαλονίκη 1997, ISBN 978-960-358-099-7
* *[https://web.archive.org/web/20130520132812/http://www.agelioforos.gr/default.asp?pid=7&ct=4&artid=12059 Τα χαμάμ της Θεσσαλονίκης]*, άρθρο στην εφημερίδα Αγελλιοφόρος της Κυριακής, 15/09/2009. Ανακτήθηκε 10/07/2010

## Εξωτερικοί σύνδεσμοι
* 

Κατηγορία:Κτίρια και κατασκευές στη Θεσσαλονίκη
Κατηγορία:Οθωμανική Θεσσαλονίκη
Αναπαΐτης

Ο **Αναπαΐτης** είναι ένυδρο φωσφορικό ορυκτό που του ασβεστίου και του σιδήρου. Έχει χημικό τύπο Ca2Fe2+[PO4]2·4H2O. Το όνομά του  το πήρε από την τοποθεσία Ανάπα, της Χερσονήσου Τάμαν, στη Ρωσία (type locality, TL).

## Εμφάνιση, παραγενέσεις
Είναι ένα ορυκτό το οποίο συνήθως σχηματίζεται σε κοιλότητες και πάνω σε μέρη που φέρουν ιζηματογενείς αποθέσεις. Επίσης, βρίσκεται σε φωσφορικά μεταλλεύματα που περιέχουν σίδηρο.

Λόγω των όμορφων σχηματισμών και χρωματισμών του, ο αναπαΐτης συνήθως είναι πολύ δημοφιλές ορυκτό για τους συλλέκτες. Μερικές από τις τοποθεσίες που εντοπίζεται είναι το Κερτς στην Κριμαία, Ουκρανία) και το Bellaver de Cerdena (Χερόνα, Ισπανία).

## Πηγές
*[ Webmineral.com]
*Mindat.org

## Δείτε επίσης
*Κατάλογος ορυκτών

Κατηγορία:Ορυκτά του ασβεστίου
Κατηγορία:Ορυκτά του σιδήρου
Κατηγορία:Φωσφορικά ορυκτά
Κατηγορία:Ένυδρα ορυκτά
Υπερκοιλιακές αρρυθμίες

Οι **υπερκοιλιακές αρρυθμίες** αποτελούν διαταραχή της καρδιακής ώσης άνω του δεματίου του Ηis.

Κατηγοριοποιούνται περαιτέρω σε:
* Υπερκοιλιακές ταχυκαρδίες (κολπική ταχυκαρδία και κολποκοιλιακές κομβικές ταχυκαρδίες) 
* Κολπική μαρμαρυγή και κολπικό πτερυγισμό
* Κολπικές έκτακτες συστολές
* Νόσο του φλεβόκομβου

## Πηγές
* https://web.archive.org/web/20111116213942/http://www.escardio.org/guidelines-surveys/esc-guidelines/Pages/supraventricular-arrhythmias.aspx

Κατηγορία:Αρρυθμίες
Αντίδραση

Ο όρος **αντίδραση** μπορεί να αναφέρεται:

*Στην χημική αντίδραση
*Στην πυρηνική αντίδραση
*Στην ηλεκτρική αντίδραση
*Στην αντίδραση όπως περιγράφεται από τον τρίτο νόμο του Νεύτωνα
Κωνσταντίνος Δαγρές

Ο **Κωνσταντίνος Δαγρές** (1821 - 1898) ήταν Έλληνας πολιτικός του  19ου αιώνα.
## Βιογραφικά στοιχεία
Γεννήθηκε στην Βρομοβρύση της Αμφείας στις αρχές Ιουλίου 1821. Πατέρας του ήταν ο Αθανάσιος Δαγρές. Με τον θάνατο του πατέρα του έμεινε ορφανός σε βρεφική ηλικία σαράντα ημερών.

Έμαθε τα πρώτα γράμματα στον ιερέα του χωριού του χωρίς να συνεχίσει την εκπαίδευση του. Ωστόσο εξελίχθηκε σε δεινό ρήτορα. 

Εκλέχτηκε βουλευτής Καλαμών το 1851, και από τότε εκλεγόταν συνεχώς βουλευτής. Διετέλεσε για μεγάλο διάστημα Νομάρχης και Διευθυντής της Αστυνομίας Αθηνών.

Έγινε πληρεξούσιος στις Εθνικές Συνελεύσεις και αγωνίστηκε με αυταπάρνηση υπέρ των λαϊκών ελευθεριών. 

Επί Όθωνος ήταν από τους πρώτους που υπεράσπιζαν την ιδέα της μεταπολίτευσης. Σε κλήρωση που έγινε του ανατέθηκε ο φόνος του βασιλιά. Αρνήθηκε όμως, θεωρώντας την δολοφονία άνομη και άνανδρη πράξη και όχι αντάξια των αγωνιστών που πολεμούν με θεμιτά μέσα. 

Απεβίωσε στις 4 Ιανουαρίου 1898.

## Πηγές
* Κωνσταντίνος Δαγρές - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Βουλευτές Καλαμάτας
Κολπικός πτερυγισμός

Ο **Κολπικός πτερυγισμός** αποτελεί την δεύτερη πιο συχνή ταχυαρρυθμία μετά την κολπική μαρμαρυγή.

Αν και μπορεί να συνυπάρχει ανά διαστήματα με την κολπική μαρμαρυγή και ανήκει και αυτή στις υπερκοιλιακές αρρυθμίες, έχει διαφορετικά ηλεκτροκαρδιογραφικά χαρακτηριστικά και διαφορετική παθοφυσιολογία από αυτή.

Δεν πρέπει να ξεχνάμε ότι παρόλο που είναι ηλεκτροκαρδιογραφικό εύρημα,ο Παγκόσμιος Οργανισμός Υγείας (WHO) την περιλαμβάνει ορθά ως νόσο στη Διεθνή Ταξινόμηση Ασθενειών .

## Παραπομπές


## Δείτε επίσης
* Κολπική μαρμαρυγή
* Υπερκοιλιακές αρρυθμίες

Κατηγορία:Αρρυθμίες
Νόσος

**Νόσος** είναι παθολογική κατάσταση ή μία διαταραχή με χαρακτηριστικά όμως συμπτώματα και σημεία (εννοείται κλινικά) τα οποία επηρεάζουν το σώμα (περιλαμβάνεται και η ψυχική κατάσταση), η οποία μπορεί να περιλαμβάνει γνωστή η άγνωστη αιτιολογία.

## Παραπομπές


## Εξωτερικοί σύνδεσμοι

Κατηγορία:Ιατρική
Κανθαριδίνη

Η **κανθαριδίνη** είναι δραστική ουσία που είναι απαγορευμένη σαν αφροδισιακό από πολλούς οργανισμούς φαρμάκων λόγω αναφορών δηλητηρίασης, καθώς και καταγεγραμμένες περιπτώσεις θανάτου. Σε ελεγμένες δόσεις στην ιατρική η κανθαριδίνη χρησιμοποιείται για την θεραπεία δερματικών νοσημάτων ή και σαν επίστρωμα σε έμπλαστρα. Η ουσία παράγεται από το σκαθάρι Lytta Vesicatoria μήκους 12-20 χιλιοστών και χρυσοπράσινου χρώματος που ζει στα ζεστά κλίματα της νότιας Ευρώπης.

## Δείτε επίσης
* Ισπανική μύγα

## Παραπομπές



Κατηγορία:Τερπένια και τερπενοειδή
Κατηγορία:Αιθέρες
Κατηγορία:Εκτρωτικά
Μεσημβρία

Το όνομα **Μεσημβρία** μπορεί να αναφέρεται:

*Στη Μεσημβρία, αρχαία Ελληνική πόλη της Βόρειας Θράκης στις ακτές της Μαύρης Θάλασσας.
*Στο Νεσέμπαρ, τη σύγχρονη Βουλγάρικη πόλη η οποία βρίσκεται στην ίδια γεωγραφική θέση με την αρχαία Μεσημβρία.
*Στη Μεσημβρία - Ζώνη, αρχαιολογικός χώρος στον Έβρο.
*Στη Μεσημβρία Έβρου, χωριό της Θράκης κοντά στον παραπάνω αρχαιολογικό χώρο.
*Στη Νέα Μεσημβρία, σύγχρονη κωμόπολη του νομού Θεσσαλονίκης.
*Στη άνω διάβαση του ήλιου η οποία ονομάζεται *Μεσημβρία*, περισσότερες πληροφορίες στο άρθρο Μεσημβρινός.
Σάσα Γκρέυ

Η **Σάσα Γκρέυ** (*Sasha Grey*, πραγματικό όνομα: *Marina Anne Hantzis*, 14 Μαρτίου 1988) είναι Αμερικανίδα ηθοποιός, μοντέλο, μουσικός και πρώην πορνοστάρ, ελληνικής καταγωγής.

## Βιογραφία
Γεννήθηκε στο Νόρθ Χάιλαντς της Καλιφόρνια από ελληνοαμερικανό πατέρα και Αμερικανή μητέρα. Οι γονείς της χώρισαν όταν ήταν 5 ετών και όταν ήταν 12, η μητέρα της ξαναπαντρεύτηκε. Στα 16 της, αποφάσισε να φύγει και να αναζητήσει την τύχη της. Δούλεψε σε εστιατόριο, από το οποίο κατάφερε να εξοικονομήσει 7.000 δολάρια, ώστε να μετακομίσει στο Λος Άντζελες, κάτι που έκανε το 2006, σε ηλικία 18 ετών.  Εκεί ξεκίνησε η καριέρα της στο χώρο των ταινιών πορνό, συνεχίζοντας με συμμετοχές σε κινηματογραφικές παραγωγές όπως το "Girlfriend Experience" του Στήβεν Σόντμπεργκ και σε τηλεοπτικά προγράμματα, όπως η δημοφιλής σειρά "Entourage".
## Βραβεία
* **2007** AVN Award for Best Three-Way Sex Scene – *Fuck Slaves* (with Sandra Romain and Manuel Ferrara)
* **2007** AVN Award for Best Group Sex Scene (Video) – *Fashionistas Safado: The Challenge*
* **2007** XRCO Award for Best New Starlet
* **2007** Adultcon Top 20 Adult Actresses
* **2008** AVN Award for Best Oral Sex Scene, Video – *Babysitters*
* **2008** AVN Award for Female Performer of the Year
* **2008** XRCO Award for Female Performer of the Year
* **2009** XRCO Award for Mainstream Adult Favorite
* **2009** *Genesis* Number One Pornstar of The Year
* **2010** AVN Award for Best Anal Sex Scene – *Anal Cavity Search 6*
* **2010** AVN Award for Best Oral Sex Scene – *Throat: A Cautionary Tale*
* **2010** AVN Award for The Jenna Jameson Crossover Star of the Year
* **2010** XBIZ Award for Crossover Star of the Year
* **2010** XRCO Award for Mainstream Adult Media Favorite

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ελληνικής καταγωγής
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:ΛΟΑΤ πρόσωπα από τις ΗΠΑ
Κατηγορία:Αμερικανίδες ηθοποιοί πορνογραφικών ταινιών
Κυβέρνηση Ιωάννη Κολοκοτρώνη 1862

Η **Κυβέρνηση του Ιωάννη Κολοκοτρώνη ** (Μάιος - Οκτώβριος 1862) ήταν η τελευταία κυβέρνηση του βασιλιά Όθωνα, αφού στις 12 Οκτωβρίου 1862 καταλύθηκε η βασιλεία του και έφυγε για τη Γερμανία. 
Μετά την κατάληψη των ανακτόρων και την έξωση του Όθωνα, την εκτελεστική εξουσία ανέλαβε το όργανο που ονομάστηκε Προσωρινή Κυβέρνησις της Ελλάδος.

## Σύνθεση υπουργικού συμβουλίου

* «*Πρωθυπουργός» («Πρόεδρος υπουργικού συμβουλίου*») : ο αντιστράτηγος, γερουσιαστής και αυλικός (υπασπιστής) Ιωάννης Κολοκοτρώνης
* «*Επί των Εξωτερικών και του Βασιλικού Οίκου* γραμματεύς της Επικράτειας»: το μέλος του Ελεγκτικού συνεδρίου, Νικόλαος Θεοχάρης
: - στις 11 - 6 - 1862 ανέλαβε προσωρινά ο Ευστάθιος Ηλιόπουλος
: - στις 20 - 7 - 1862 διορίστηκε ο Νικόλαος Δραγούμης
* «*Επί των Εσωτερικών* γραμματεύς της Επικράτειας»: Ιωάννης Κολοκοτρώνης
* «*Επί των Οικονομικών* γραμματεύς της Επικράτειας»: ο διευθυντής του Γενικού Λογιστηρίου του Κράτους, Δημήτριος Λεβίδης
: - αντικαταστάθηκε στις 26 - 7 - 1862 από τον βουλευτή Παναγιώτη Βάρβογλη
* «*Επί των Στρατιωτικών* γραμματεύς της Επικράτειας»: ο υποστράτηγος και γερουσιαστής Σπυρίδων Σπυρομήλιος
* «*Επί της Δικαιοσύνης* γραμματεύς της Επικράτειας»: ο Αρεοπαγίτης Ευστάθιος Ηλιόπουλος
* «*Επί των Εκκλησιαστικών και Δημοσίας Εκπαιδεύσεως* γραμματεύς της Επικράτειας»: ο γερουσιαστής Δημήτριος Χατζίσκος 
* «*Επί των Ναυτικών* γραμματεύς της Επικράτειας»: ο γερουσιαστής Νικόλαος Μέξης

## Παραπομπές

 
1857
Κατηγορία:1862
Παθοφυσιολογία

Η **παθοφυσιολογία** είναι κλάδος της ιατρικής επιστήμης που ασχολείται με την διαταραχή της ανθρώπινης φυσιολογίας του οργανισμού που οδηγεί στην εκδήλωση κάποιου κλινικού συμπτώματος ή νόσου.

Διδάσκεται σε όλα σχεδόν τα Ιατρικά πανεπιστήμια ως ξεχωριστό μάθημα και αφού έχει διδαχτεί η ανθρώπινη φυσιολογία.

Κατηγορία:Ιατρικές ειδικότητες
Κατηγορία:Παθολογία
Κατηγορία:Φυσιολογία ανθρώπου
C3H4

Ο μοριακός τύπος **C<sub>3</sub>H<sub>4</sub>,** με μοριακή μάζα  40,07 amu (ακριβέστερη μοριακή μάζα 40,0639 ± 0,0027), αντιστοιχεί σε βαθμό ακορεστότητας 2, και είναι κοινός για τους ακόλουθους ισομερείς υδρογονάνθράκες (όχι όλοι σταθεροί):

## [[Καρβένια]]
# **1-προπενυλιδένιο**, με ημισυντακτικό τύπο **CH<sub>3</sub>CH=C:**.
# Αλλυλιδένιο ή **3-προπενυλιδένιο**, ημισυντακτικό τύπο **:CHCH=CH<sub>2</sub>**.
# **Κυκλοπροπυλιδένιο**.

## Άλλοι υδρογονάνθρακες
# Προπίνιο, με ημισυντακτικό τύπο **CH<sub>3</sub>C≡CH** και αριθμό CAS 74-99-7 (αλκίνιο).
# Προπαδιένιο, με ημισυντακτικό τύπο **CH<sub>2</sub>=C=CH<sub>2</sub>** και αριθμό CAS 463-49-0  (αλλένιο).
# Κυκλοπροπένιο, με γραμμικό τύπο  40x40εσκαι αριθμό CAS 2781-85-3 (κυκλοαλκένιο).

Κατηγορία:Αποσαφηνίσεις χημικών τύπων
Κατηγορία:C3
Κατηγορία:Υδρογονάνθρακες
Κατηγορία:Ακόρεστες ενώσεις
Ρολάνδος Βοναπάρτης

Ο **Ρολάνδος** (γαλλ. *Roland*, 19 Μαΐου 1858 – 14 Απριλίου 1924) από τον  Οίκο του Βοναπάρτη ήταν 6ος πρίγκιπας του Κανίνο & Μουζινιάνο και επίσης σημαντικός Γάλλος επιστήμονας, γεωγράφος, σπηλαιολόγος, βοτανολόγος και συγγραφέας. Διετέλεσε πρόεδρος της *Société de Géographie*.

## Βιογραφικά στοιχεία
Ο *Ρολάνδος Ναπολέων* γεννήθηκε στο Παρίσι και ήταν γιος του Πέτρου Ναπολέοντος Βοναπάρτη και της Ελεονόρ-Ζυστίν Ρυφλέν. 

Πάππος του ήταν ο Λουκιανός Βοναπάρτης, αδελφός του Ναπολέοντα Α΄ της Γαλλίας. Συμμετείχε σε διάφορες εξερευνητικές αποστολές ανά τον κόσμο. Το 1899 διαδέχθηκε τον άτεκνο εξάδελφό του Ναπολέοντα Κάρολο Βοναπάρτη ως *6ος πρίγκιπας του Κανίνο & Μουζινιάνο*. Ήταν ο τελευταίος άρρην απόγονος από τον κλάδο του Λουκιανού Βοναπάρτη.

Το 1924 απεβίωσε στο Παρίσι σε ηλικία 65 ετών.

## Οικογένεια
Ήταν νυμφευμένος με την Μαρί-Φελίξ Μπλαν, κόρη του Φρανσουά Μπλαν, επιχειρηματία καζίνο (όπως του Μόντε Κάρλο στο Μονακό), και είχε τέκνο:
* Μαρία (1882 - 1962), παντρεύτηκε τον Γεώργιο πρίγκιπα της Ελλάδας, Ύπατο Αρμοστή της Κρήτης.

## Πρόγονοι



	

## Παραπομπές


## Εξωτερικοί σύνδεσμοι

Ρολανδος
Κατηγορία:Γάλλοι επιστήμονες
Κατηγορία:Γάλλοι συγγραφείς
C2H2

Ο μοριακός τύπος **C<sub>2</sub>H<sub>2</sub>,** με μοριακή μάζα 26,04 amu, αντιστοιχεί σε βαθμό ακορεστότητας 2, και είναι κοινός για τους ακόλουθους ισομερείς υδρογονάνθράκες (όχι όλοι σταθεροί):

# **Αιθενυλιδένιο**, με ημισυντακτικό τύπο **CH<sub>2</sub>=C:** (καρβένιο).
# Αιθίνιο, με ημισυντακτικό τύπο **HC≡CH**, και αριθμό CAS 74-86-2.

Κατηγορία:Αποσαφηνίσεις χημικών τύπων
Κατηγορία:C2
C4H6

Ο μοριακός τύπος **C<sub>4</sub>H<sub>6</sub>,** με μοριακή μάζα  54,0916 amu (ακριβέστερη μοριακή μάζα 54,0904 ± 0,0036), αντιστοιχεί σε βαθμό ακορεστότητας 2, και είναι κοινός για τους ακόλουθους ισομερείς υδρογονάνθράκες:

## [[Καρβένια]]
# **1-βουτενυλιδένιο**, με ημισυντακτικό τύπο **CH<sub>3</sub>CH<sub>2</sub>CH=C:.**
# **2-βουτενυλιδένιο,** με ημισυντακτικό τύπο **CH<sub>3</sub>CH=CHCH:**, σε δύο (2) γεωμετρικά ισομερή.
# **3-βουτενυλιδένιο**, με ημισυντακτικό τύπο **:CHCH<sub>2</sub>CH=CH<sub>2</sub>.**
# **1-μεθυλο-2-προπενυλιδένιο**, με ημισυντακτικό τύπο **CH<sub>2</sub>=CHC(CH<sub>3</sub>):.**
# **2-μεθυλο-1-προπενυλιδένιο**, με ημισυντακτικό τύπο **(CH<sub href="Μεθυλενοκυκλοπροπάνιο">3</sub>)<sub>2</sub>C=C:.**
# **2-μεθυλο-2-προπενυλιδένιο**, με ημισυντακτικό τύπο **:CHC(CH<sub>3</sub>)=CΗ<sub>2</sub>.**
# **Κυκλοβουτανυλιδένιο.**
# **(2-)μεθυλοκυκλοπροπανυλιδένιο.**
# **Κυκλοπροπυλομεθυλένιο**.

## Άλλοι υδρογονάνθρακες
# 1-βουτίνιο, με ημισυντακτικό τύπο **CH<sub>3</sub>CH<sub>2</sub>C≡CH** και αριθμό CAS 107-00-6.
# 2-βουτίνιο, με ημισυντακτικό τύπο **CH<sub>3</sub>C≡CCH<sub>3</sub>** και αριθμό CAS 503-17-3.
# 1,2-βουταδιένιο, με ημισυντακτικό τύπο **CH<sub>3</sub>CH=C=CH<sub>2</sub>** και αριθμό CAS 590-19-2.
# 1,3-βουταδιένιο, με ημισυντακτικό τύπο **CH<sub>2</sub>=CHCH=CH<sub>2</sub>** και αριθμό CAS 106-99-0.
# Κυκλοβουτένιο, με γραμμικό τύπο 40 px και αριθμό CAS 822-35-5.
# 1-μεθυλοκυκλοπροπένιο, με γραμμικό τύπο 40 px και αριθμό CAS 3100-04-7.
# 3-μεθυλοκυκλοπροπένιο, με γραμμικό τύπο 55 px και αριθμό CAS 8631-90-8.
# Μεθυλενοκυκλοπροπάνιο, με γραμμικό τύπο 57 px και αριθμό CAS 6142-73-0.
# Δικυκλοβουτάνιο, με γραμμικό τύπο 50 px και αριθμό CAS 157-33-5.

Κατηγορία:Αποσαφηνίσεις χημικών τύπων
Κατηγορία:C4
Κατηγορία:Υδρογονάνθρακες
Κατηγορία:Ακόρεστες ενώσεις
Μεσημβρία - Ζώνη

**Μεσημβρία - Ζώνη** ονομάζεται αρχαιολογικός χώρος ο οποίος βρίσκεται 20 χιλιόμετρα δυτικά της Αλεξανδρούπολης, ανάμεσα από την Παραλία Πετρωτών και τα Δίκελλα στον Έβρο, κοντά στο χωριό Μεσημβρία Έβρου. Στην περιοχή έχουν ανακαλυφθεί πλήθος νομισμάτων Ζώνης και υπάρχει η άποψη ότι ο χώρος της Μεσημβρίας ταυτίζεται με την αρχαία Ζώνη.

## Ιστορικό υπόβαθρο
Στο αρχαιολογικό χώρο βρίσκονται ερείπια αρχαίας Ελληνικής πόλη της Θράκης, στα παράλια του Θρακικού πελάγους. Ως *Σαμοθρηΐκεα τείχεα* ο Ηρόδοτος αναφέρεται στις πόλεις-φρούρια που οι αρχαίοι Έλληνες άποικοι από τη Σαμοθράκη άρχισαν να χτίζουν στα τέλη του 7ου αιώνα π.Χ. ανάμεσα στο βουνό Ίσμαρο και τον ποταμό Έβρο. Οι πόλεις που αναπτύχθηκαν στην αρχαιότητα ήταν η Μεσημβρία, η Δρυς, η Ζώνη και η Σάλη. Στα ρωμαϊκά χρόνια αναπτύχθηκε η Τέμπυρα και το Χαράκωμα. Οι αποικίες αυτές χρησιμοποιούνταν για τον έλεγχο των περασμάτων αλλά και για την πρόσβαση και το εμπόριο καταναλωτικών αγαθών με την ενδοχώρα. Επίσης οι πόλεις αυτές συνέβαλαν στον εξελληνισμό των Θρακών της περιοχής. 

## Αρχαιολογικός χώρος
Μέσα στον αρχαιολογικό χώρο ο επισκέπτης μπορεί να δει τα ερείπια από:

* Το οχυρωματικό τείχος.
* Το περιτειχισμένο οικισμό ελληνιστικών χρόνων.
* Το Ναό του Απόλλωνα.
* Τις Κατοικίες.
* Το Ιερό της Δήμητρας.
Ο αρχαιολογικός χώρος είναι προσβάσιμος σε ΑΜΕΑ.

## Φωτοθήκη

Αρχείο:20100626_Mesembria_Amphorae_Building_Thrace_Greece.jpg|Το κτήριο με τους Αμφορείς.
Αρχείο:20100626_Mesembria_Ceramic_Kiln_Thrace_Greece.jpg|Κεραμικός κλίβανος για κατασκευή αγγείων (5ος π.Χ. αιώνας).
Αρχείο:20100626_Mesembria_Hand_mill_base_Thrace_Greece.jpg|Βάση χειρόμυλου.
Αρχείο:20100626_Mesembria_Sanctuary_of_Demeter_Thrace_Greece.jpg|Ιερό Δήμητρας.
Αρχείο:20100626_Mesembria_Temple_of_Apollo_Thrace_Greece.jpg|Ναός Απόλλωνα, τέλος του 6ου π.Χ. αιώνα.
Αρχείο:20100626_Mesembria_Walled_settlement_Thrace_Greece.jpg|Περιτειχισμένος οικισμός - στα τέλη του 4ου π.Χ. αιώνα.
Αρχείο:20100626_Mesembria_West_Gate_Thrace_Greece.jpg|Δυτική Πύλη.
Αρχείο:20100626_Mesembria_lanscape_Thrace_Greece_2.jpg|Τείχος - τοπίο αρχαιολογικού χώρου.


## Παραπομπές


## Εξωτερικοί σύνδεσμοι

*  
* 

Κατηγορία:Πόλεις της αρχαίας Θράκης
Κατηγορία:Αρχαιολογικοί τόποι στον Έβρο
Κατηγορία:Αρχαίες ελληνικές αποικίες
Mitsubishi Lancer Evolution

Το **Mitsubishi Lancer Evolution**, γνωστό επίσης και ως **Mitsubishi Evo**, **Lancer Evo** ή απλά **Evo**, ήταν ένα σπορ σεντάν αυτοκίνητο που κατασκευάστηκε από την ιαπωνική αυτοκινητοβιομηχανία Mitsubishi, από το 1992 έως το 2016. Συνολικά κυκλοφόρησαν 10 επίσημες γενιές του μοντέλου, οι οποίες συνήθως προσδιορίζονται με λατινικούς αριθμούς. Όλες οι γενιές του μοντέλου, χρησιμοποίησαν 2-λιτρους και 4-κύλινδρους κινητήρες turbo, καθώς και συστήματα 4-κίνησης (4WD). Αξιοσημείωτο είναι ότι η ιπποδύναμη του πρώτου Evo ξεκίνησε στους 244 hp, ενώ η τελευταία έφτασε σε ισχύ στους 320 hp.

Το μοντέλο σχεδιάστηκε έτσι ώστε να συμμορφώνεται στους κανόνες έγκρισης Group A της FIA, που υποχρέωναν στις αρχές τις δεκαετίας του 1990 τους κατασκευαστές αυτοκινήτων να κατασκευάζουν τουλάχιστον 2.500 αυτοκίνητα παραγωγής ετησίως για κάθε αγωνιστικό μοντέλο. Το Evo ΙΧ (9ης γενιάς) θεωρείται ένα από τα πιο βελτιώσιμα αυτοκίνητα για drag, καθώς η ιπποδύναμη με τις κατάλληλες βελτιώσεις μπορεί να ξεπεράσει τα 1.000 άλογα.

Η δέκατη και τελευταία γενιά του Lancer Evolution (Evo X) κυκλοφόρησε στην Ιαπωνία τον Οκτώβριο του 2007 και στις άλλες διεθνείς αγορές μέσα στο 2008. Συνολικά το Evo X παρήχθη για 9 χρόνια και τελικώς αποσύρθηκε από την παραγωγή τον Απρίλιο του 2016.

## Διαθεσιμότητα
Αρχικά, το μοντέλο προοριζόταν μόνο για την εγχώρια αγορά της Ιαπωνίας, αλλά λόγω του αυξημένου ενδιαφέροντος και των πολλών παράλληλων εισαγωγών του σε αρκετά κράτη διεθνώς, τελικώς από το 1998 έγινε διαθέσιμο και στο Ηνωμένο Βασίλειο και σε πολλές ακόμα χώρες της Ευρώπης.

## Φωτογραφίες

Αρχείο:1993 Lancer Evolution1.jpg|Evolution I CD9A (1992 - 1994)
|Evolution II CE9A (1994 - 1996)
Αρχείο:95 mitsubishi lancer Evolution lll gsr.jpg|Evolution III CE9A (1995 - 1996)
|Evolution IV CN9A (1996 - 1998)
Αρχείο:20170603 Waldviertel Rallye Sprint DSC 4374.jpg|Evolution V CP9A (1998 - 1999)
Αρχείο:Mitsubishi LancerEvoⅥTME Gr.A.JPG|Evolution VI CP9A (1999 - 2001)
Αρχείο:Lancer-evo-7.jpg|Evolution VII CT9A (2001 - 2003)
Αρχείο:333v.jpg|Evolution VIII CT9A (2003 - 2005)
Αρχείο:EvoIX.jpg|Evolution IX CT9A (2005 - 2008)
Αρχείο:2008 Mitsubishi Lancer Evolution X.jpg|Evolution X CZ4A (2008 - 2016)


## Παραπομπές


## Βιβλιογραφία
* Automobil Revue, Katalognummer 2007 (technische Daten, Preise)
* Mitsubishi Lancer Evo X, japanischer Verkaufsprospekt, Drucknummer 3SXGA8A070 (10/2007) (technische Daten, Preise)
* Mitsubishi Lancer Evolution, deutsches Vorabprospekt (04/2008) (technische Daten)
* Auto Katalog 1978, S. 200–201.

## Εξωτερικοί σύνδεσμοι

* MMC launches Lancer Evolution X — new-generation high-performance 4WD sedan. Advanced technology drives superior road performance: driving pleasure plus safety. Tokyo, October 1, 2007.

Lancer Evolution
Κατηγορία:Σπορ αυτοκίνητα
Κατηγορία:Αυτοκίνητα ράλλυ
Γουίλσον Μπέντλεϊ

Ο **Γουίλσον Μπέντλεϊ**, γνωστός και ως *"χιονονιφάδας (snowflake) Μπέντλεϊ"* (9 Φεβρουαρίου 1865 – 23 Δεκεμβρίου, 1931), ήταν ένας Αμερικανός φωτογράφος με έργο που βοήθησε σημαντικά στην κατανόηση της δομής των παγοκρυστάλλων. 

## Βιογραφία
Ο Μπέντλεϊ γεννήθηκε στην πόλη Ιεριχώ του Βερμόντ.

## Έργο
Ο Μπέντλευ ήταν ένας από τους πρώτους φωτογράφους που επιχείρησε να απαθανατίσει νιφάδες χιονιού. Τελειοποίησε μία μέθοδο φωτογράφισης των χιονονιφάδων με τρόπο που αποφεύγεται η αλλοίωση του σχήματός τους λόγω τήξης. Βασικά στοιχεία αυτής της μεθόδου χρησιμοποιούνται μέχρι σήμερα.

## Παραπομπές


## Βιβλιογραφία
*Thompson, Jean M., Illustrated by Bentley, Wilson A. *Water Wonders Every Child Should Know* (Garden City: Doubleday, Page & Co. 1913
*Bentley, Wilson A. *The Guide to Nature* (1922)	 
*Bentley, Wilson A. 'The Magic Beauty of Snow and Dew', *National Geographic* (January 1923)
*Bentley, Wilson A.; Humphreys, William J. *Snow Crystals* (New York: McGraw-Hill, 1931)
*Bentley, Wilson A. "Snow", *Encyclopædia Britannica*: Vol. 20 (14th ed., 1936; pp.&nbsp;854–856)
*Knight, N. (1988) "No two alike?" Bulletin of the American Meteorological Society 69(5):496

## Περαιτέρω Βοβλιογραφία
*Blanchard, Duncan. ''The Snowflake Man, A Biography of Wilson A. Bentley," (Blacksburg, VA: McDonald and Woodward, 1998) ISBN 0-939923-71-8.
*Martin, Jacqueline Briggs. "Snowflake Bentley," (New York: Houghton Mifflin Co., 1998) ISBN 0-395-86162-4 (a children's biography of 'Willie' Bentley illustrated with woodcuts hand tinted with watercolors by Mary Azarian. Awarded the Caldecott Medal.)
*Stoddard, Gloria May. "Snowflake Bentley: Man of Science, Man of God." (Shelburne, VT: New England Press, 1985) ISBN 0-933050-31-3 (Originally published in 1979 by Concordia Publishing House, ISBN 0-570-03620-8).

## Εξωτερικοί σύνδεσμοι

*Snowflake Bentley.com
*Bentley Snow Crystal Collection of the Buffalo Museum of Science
*Inventory of Wilson A. Bentley Photographs, Special Collections, University of Vermont Library

Κατηγορία:Αμερικανοί φωτογράφοι
Βουλκάνο

Το **Βουλκάνο** ή **Βουρκάνου** (, σικελικά: *Vurcanu*) είναι ηφαιστειογενές νησί του Αρχιπελάγους των Αιολίδων, ευρισκόμενο 14 ναυτικά μίλια βόρεια της Σικελίας. Στην πραγματικότητα αποτελείται από δύο νησιά, το Βουλκάνο και το Βουλκανέλο, τα οποία ενώνονται με έναν ισθμό που σκεπάζεται από τη θάλασσα όταν έχει τρικυμία.

Η έκτασή του ανέρχεται σε 21 τ.χλμ., ο πληθυσμός σε 715 κατοίκους (απογραφή 2001 ) και διοικητικά υπάγεται στον Δήμο Λίπαρι. Η απόσταση μεταξύ Βουλκάνο και Λίπαρι είναι λίγο μικρότερη από μισό μίλι.

Το νησί ζει κυρίως από τον τουρισμό που συγκεντρώνει χάρη στις ιαματικές πηγές και τα λασπόλουτρα. Παράγει επίσης κρασί ίδιας ποιότητας με το σαντορινιό - τα αμπέλια εισήχθησαν τον 19ο αιώνα από τον Βρετανό Τζέιμς Στίβενσον, ο οποίος κατείχε το βόρειο κομμάτι του κυρίως νησιού από το 1860, αλλά το εγκατέλειψε μετά την επανενεργοποίηση του ηφαιστείου το 1888.

## Γεωλογικά χαρακτηριστικά
Το Βουλκάνο είναι ένα από τα τέσσερα ενεργά ηφαίστεια της Ιταλίας, φιλοξενώντας πέντε κρατήρες:
* Στον νότο βρίσκονται οι Μόντε Άρια (υψόμετρο 501 μέτρα), Μόντε Σαρατσένο (481) και Μόντε Λουτσία (188) - στρωματοηφαιστειακής προέλευσης και οι τρεις, βρίσκονται σε διαδικασία σχηματισμού κοινής καλδέρας.
* Στον βορρά βρίσκεται το Βουλκανέλο (123), το οποίο αναδύθηκε από τη θάλασσα το 183 π.Χ.. 
* Στο κέντρο του νησιού βρίσκεται ο κώνος Φόσα που φιλοξενεί τον Μεγάλο Κρατήρα (Gran Cratere). Ο κρατήρας σχηματίζει την καλδέρα Λέντια.

Ο κρατήρας με την πιο έντονη πρόσφατη δραστηριότητα είναι ο Μεγάλος - υπολογίζεται ότι από τις αρχές της 4ης χιλιετίας π.Χ. μέχρι σήμερα έχει προκαλέσει τουλάχιστον επτά μείζονες εκρήξεις, με τελευταία αυτήν των ετών 1888-1890 που προκάλεσε δεκάδες θανάτους. Η έκρηξη αυτή προσέφερε πολύτιμα στοιχεία στον - αυτόπτη μάρτυρα - Τζουζέπε Μερκάλι, τα οποία συντέλεσαν στη θεμελίωση της ηφαιστειολογίας ως σύγχρονης επιστήμης.

## Προέλευση του ονόματος
*Για την ιστορία της περιοχής, βλ. [[Αιολίδες Νήσοι#Ιστορία|Ιστορία των Αιολίδων Νήσων]]*

Οι Αρχαίοι Έλληνες ονόμαζαν το νησί Θηρασία και Θέρμεσσα και πίστευαν ότι στα έγκατά του κατοικούσε κατά καιρούς ο Ήφαιστος - ο Στράβων το ονομάζει «ἱερὰν Ἡφαίστου». Η σημερινή ονομασία προέρχεται από τους Ρωμαίους, οι οποίοι εντόπιζαν εκεί το εργαστήριο του Βούλκαν (το αντίστοιχο του Ηφαίστου στη ρωμαϊκή μυθολογία). Όταν έβλεπαν καπνό ή φωτιά να βγαίνει από τους κρατήρες, πίστευαν ότι πλησίαζε πόλεμος, επειδή θεωρούσαν πως ο Βούλκαν κατασκεύαζε νέα όπλα για τον θεό Μαρς.

Σε αντίθεση με τους Έλληνες που δίστασαν να το εποικίσουν λόγω των δηλητηριωδών αναθυμιάσεων, οι Ρωμαίοι εγκατέστησαν ένα μικρό πληθυσμό που ασχολήθηκε με την εξόρυξη αλουνίτη και θείου. Με το πέρασμα του χρόνου το νησί ταυτίστηκε με τα φαινόμενα που φιλοξενούσε, με αποτέλεσμα το όνομά του να χρησιμοποιείται γενικά για όλα τα ηφαίστεια. Εν συνεχεία μέσω της λατινικής γλώσσας, αυτό πέρασε στις περισσότερες γλώσσες της Ευρώπης - εξ' ου και οι λέξεις , ,  κ.ο.κ.

Κατηγορία:Αιολίδες Νήσοι
Κατηγορία:Ηφαιστειογενή νησιά
Κατηγορία:Ηφαίστεια της Ιταλίας
Μανιφέστο

**Μανιφέστο** είναι η γραπτή διακήρυξη πολιτικού, κοινωνικού ή καλλιτεχνικού περιεχομένου, όπου αναφέρονται οι βασικές αρχές ενός κινήματος ή εκφράζονται διαμαρτυρίες για μια δύσκολη κατάσταση που έχει δημιουργηθεί. Ο όρος που προέρχεται από τα λατινικά (manifesto= φανερώνω, καθιστώ κάτι φανερό, εκδηλώνω) και που έχει περάσει σε πολλές γλώσσες. Συνώνυμο είναι η διακήρυξη και, όταν πρόκειται για διακήρυξη μιας συνέλευσης ή συλλογικού σώματος, το ψήφισμα. 

Κατηγορία:Πολιτική ορολογία
Κατηγορία:Πολιτικά έργα
Σπυρίδων Μαντζάκος

Ο **Σπυρίδων Μαντζάκος** ήταν Έλληνας ζωγράφος του 19ου και των αρχών του 20ού αιώνα.

## Βιογραφικά στοιχεία
Γεννήθηκε στα μέσα του 19ου αιώνα. Έζησε στην Αθήνα, στο σπίτι κοντά στο Μνημείο του Λυσικράτη, όπου άλλοτε είχε μείνει ο Λόρδος Βύρων. Ήταν γελοιογράφος στο επάγγελμα για να καταφέρνει να ζει. Αρρώστησε και πέθανε στις αρχές του 20ού αιώνα.

## Εργογραφία
Αν και λόγω ασθενείας το έργο του είναι μικρό, είναι εξίσου σημαντικό, και στόλισε στην εποχή του σημαντικές αίθουσες. Πίνακές του είναι:
* ο «Άπορος παίς του Παρνασσού»
* ο «Ψαράς»
* ο «Οψοκομιστής»
και άλλα.

## Παραπομπές


## Πηγές

* Σπυρίδων Μαντζάκος - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες ζωγράφοι
Κατηγορία:Έλληνες ζωγράφοι του 20ού αιώνα
Οψοκομιστής

Ο ***Οψοκομιστής*** είναι πίνακας του Έλληνα ζωγράφου Σπυρίδωνος Μαντζάκου.

## Περιγραφή
Ο «Οψοκομιστής» είναι ελαιογραφία. Εικονίζει μια μικρή σκηνή από την καθημερινή ζωή της Αθήνας στις αρχές του 20ού αιώνα. Ένα παιδί, βιοπαλαιστής στην αγορά κάθεται για μια στιγμή επάνω σε ένα ξύλινο κιβώτιο για να ξεκουραστεί, ενώ στην ράχη του έχει ακόμα δεμένο το καλάθι με την πραμάτεια του. Στο πίσω μέρος κυριαρχεί ένας μεγάλος εξωτερικός τοίχος σπιτιού, ενώ στο αριστερό άκρο μόλις και διακρίνεται ένα μικρό μέρος της αγοράς. 
## Ερμηνεία
Ο οψοκομιστής είναι παιδάκι φτωχό, όπως πολλά άλλα της εποχής του. Την ώρα που άλλα παιδιά παίζουν ή παν στο σχολείο, αυτός πουλάει ψωμί στην αγορά, για να θρέψει τον εαυτό του και την οικογένειά του. Το διάλειμμα αυτό, αν και μικρό, του δίνει την ευκαιρία να ανοίξει το βιβλίο, να μάθει γράμματα, για να δει αργότερα ίσως μια καλύτερη ζωή. Το όλο έργο είναι εμπνευσμένο από την αφόρητα ταλαίπωρη ζωή των Ελλήνων, οι οποίοι μετά από τους τόσους αιώνες της σκλαβιάς, και μετά από τις πάμπολλες θυσίες στον αγώνα υπέρ της εθνικής ελευθερίας, ακόμα βρίσκονταν αντιμέτωποι με την καθημερινή σκληρή πραγματικότητα της βιοπάλης. Παρόλα αυτά, η ησυχία που εκπνέει η σκηνή αυτή, η ηρεμία και αφοσίωση του μικρού βιοπαλαιστή, είναι ταυτόχρονα και η βαθιά αλήθεια, η πίστη και ελπίδα στο μέλλον που θα φέρει κάτι καλύτερο, εφόσον το θέλουμε, και θα το πετύχουμε.

## Ιστορική τοποθέτηση
Η ελαιογραφία αυτή θεωρείται το τελειότερο έργο του Σπυρίδωνα Μαντζάκου, και ένα από τα ευτυχέστερα καλλιτεχνήματα, τα οποία έχει να επιδείξει η νεοελληνική τέχνη. Ο καλλιτέχνης το ζωγράφισε στα τέλη του 19ου αιώνα, αρχές του 20ού αιώνα. Στην εποχή του βρισκόταν σε αίθουσα του συλλόγου «Παρνασσός».

## Πηγές
* 

Κατηγορία:Ρωπογραφία
Κατηγορία:Έργα ελληνικής ζωγραφικής
Κατηγορία:Έργα ζωγραφικής του Σπυρίδωνος Μαντζάκου
Σεβαστή Καλλισπέρη

Η **Σεβαστή Καλλισπέρη** (1858-1953) ήταν Ελληνίδα λόγια του 19ου και 20ού αιώνα.
## Βιογραφικά στοιχεία
Γεννήθηκε το 1858 στην Αθήνα. Γονείς της ήταν οι Νικόλαος και Μαριγώ Καλησπέρη. Ο πατέρας της, Καλύμνιος που έλαβε μέρος στην Επανάσταση του 1821, μετά την επανάσταση είχε υπηρετήσει επιθεωρητής Δημοτικών σχολείων  στη Σάμου (1830), δικαστής στην Αθήνα (1844) και νομάρχης Μεσσηνίας (1855).

Τελείωσε τη Σχολή Χιλ και στη συνέχεια, παρά τις προσπάθειές της δεν έγινε δεκτή στο Πανεπιστήμιο των Αθηνών, δεδομένου ότι αυτό απέρριπτε τις αιτήσεις μαθητριών (η πρώτη φοιτήτρια, η Ιωάννα Στεφανόπολι έγινε δεκτή πέντε χρόνια αργότερα το 1890). Το 1885 άρχισε τις σπουδές της στη Φιλοσοφική Σχολή του πανεπιστημίου της Σορβόνης ως τακτική φοιτήτρια. Έλαβε το πτυχίο της το 1891. Επέστρεψε στην Ελλάδα και διορίστηκε δασκάλα των γαλλικών στο Αρσάκειο. Παραιτήθηκε μετά από λίγο διάστημα και διορίστηκε πρώτη επόπτρια των Δημοτικών Σχολείων, θέση που ιδρύθηκε ειδικά για αυτή. Εισήγαγε πολλές καινοτομίες στην ελληνική παιδεία, που ωφέλησαν ευεργετικά την ανάπτυξη των Ελληνοπαίδων. 

Ίδρυσε σε διάφορες πόλεις της Ελλάδας τις «Εταιρείες Κυριών» και τα «Εργαστήρια», εισήγαγε τις σχολικές ποδιές και την σηροτροφία στα δημοτικά σχολεία.

## Παραπομπές


## Πηγές
* Σεβαστή Καλλισπέρη - βιογραφικά στοιχεία από το Ινστιτούτο Νεοελληνικών Ερευνών
* 
* Μαριάνθη Μπέλλα, «Σεβαστή Καλλισπέρη», Κριτική Παιδαγωγική, Σεπτέμβριος 2014.

## Εξωτερικοί σύνδεσμοι
* 
* 
* 

Κατηγορία:Έλληνες λόγιοι του 19ου αιώνα
Κατηγορία:Έλληνες παιδαγωγοί
Μάχη της Χαιρώνειας (86 π.Χ.)

Η **μάχη της Χαιρώνειας** έλαβε χώρα το 86 π.Χ.  στη Χαιρώνεια της Βοιωτίας. Ήταν μια μάχη του Α΄ Μιθριδατικού πολέμου, ανάμεσα στους Ρωμαίους και το βασίλειο του Πόντου.

## Προοίμιο

Μετά τη ρωμαϊκή κατάκτηση της Ελλάδος το μόνο κρατίδιο που έμεινε να αντιστέκεται στη Ρώμη ήταν το βασίλειο του Πόντου. Ο βασιλιάς του Μιθριδάτης Στ΄ ήθελε να μεγαλώσει το κράτος του και προσάρτησε μέρη της Φρυγίας το 91-90 π.Χ. Μάλιστα προσπαθούσε να ανατρέψει και τους φιλορωμαίους μονάρχες στα βασίλεια της Βιθυνίας και της Καππαδοκίας. Αυτός ο επεκτατισμός του Μιθριδάτη θεωρήθηκε αιτία πολέμου από τους Ρωμαίους. Στην πρώτη φάση του πολέμου, στη Μικρά Ασία, ο στρατηγός Ακουίλιος έφυγε στη Ρόδο και το ρωμαϊκό ναυτικό παραδόθηκε στο βασίλειο του Πόντου. Το 88 π.Χ., μεγάλο μέρος της Ασίας έπεσε στα χέρια του Μιθριδάτη και για την ανάκτηση των χαμένων εδαφών ορίστηκε στρατηγός για τους Ρωμαίους ο Σύλλας. Ο Σύλλας κρατήθηκε για οικονομικούς λόγους στη Ρώμη κι εκείνο το διάστημα ο Μιθριδάτης έσφαξε όλους τους Ιταλούς της Μικράς Ασίας και επιτέθηκε στη Ρόδο, μία από τους συμμάχους των Ρωμαίων. Η εκστρατεία στη Ρόδο απέτυχε όμως και μετέφερε τον πόλεμο στην Ελλάδα. Γι αυτή τη φάση του πολέμου ανέθεσε την αρχιστρατηγία στον Αρχέλαο. Αυτός λεηλάτησε τη Δήλο το 87 π.Χ. Ο Αρχέλαος απέκτησε πολλούς συμμάχους μεταξύ αυτών και τους Βοιωτούς. Το 87 π.Χ. στρατηγός των Ρωμαίων έγινε ο Σούρα ο οποίος κατέλαβε τη Σκιάθο, αλλά έχασε μια μάχη στη Χαιρώνεια από τον Αρχέλαο. Ο Σύλλας τελικά από τη Ρώμη έφτασε στην Ελλάδα με μεγάλο στρατό.

## Η μάχη

Πριν από τη μάχη το 86 π.Χ. ο Μιθριδάτης εκστράτευσε στη Μακεδονία, χωρίς να καταφέρει κάτι σημαντικό. Ο Λούκουλλος, ένας άλλος στρατηγός της Ρώμης, συγκέντρωσε φρουρές της Βοιωτίας κατά του Μιθριδάτη. Ο Σύλλας εν τω μεταξύ πολιορκούσε την Αθήνα (την οποία κατέλαβε τον ίδιο χρόνο). Οι δύο στρατοί συναντήθηκαν στη Χαιρώνεια. Από τη μία ο Αρχέλαος, ο Δρομιχαίτης, ο Αρκαθίας και ο Ταξίλης με 120.000 άνδρες και από την άλλη ο Σύλλας με 40.000 άνδρες. Κατά τη σφοδρή σύγκρουση, ο Σύλλας κατατρόπωσε τον αντίπαλο στρατό. Ο Αρχέλαος είχε απώλειες 110.000 ανδρών, ενώ για το στρατό του Σύλλα ο Πλούταρχος αναφέρει τον εκπληκτικό αριθμό των 12 ανδρών. Όμως εκτιμάται ότι ήταν μεγαλύτερες.

## Μετά τη μάχη

Μετά τη μάχη ο Αρχέλαος ήττημένος ανακήρυξε το Σύλλα «νικητή στρατηγό». Μετά από λίγες βδομάδες ο Σύλλας συγκρούστηκε με το στρατό του βασιλείου του Πόντου στον Ορχομενό όπου ξανανίκησε. Η Βοιωτία αποδυναμώθηκε και περιήλθε σε ρωμαϊκό έλεγχο. Τελικώς ο Α' Μιθριδατικός πόλεμος έληξε με τη συνθήκη του Δαρδάνου.

## Εξωτερικοί σύνδεσμοι
**[https://web.archive.org/web/20100905005800/http://www.plutarcheio.gr/Default.aspx?tabid=96 Πρώτος Μιθριδατικός πόλεμος]* στη δικτυακή πύλη του Πλουτάρχειου Ιστορικού και Πολιτιστικού Πάρκου Χαιρώνειας

Κατηγορία:Μάχες ρωμαϊκού στρατού
Κατηγορία:Ελληνιστική περίοδος
Κατηγορία:Μάχες του Πρώτου Μιθριδατικού Πολέμου
Επαρχία Ξηρομέρου

μικρογραφία|300x300εσ|Η επαρχία Ξηρομέρου
Η **Επαρχία Ξηρομέρου** ήταν μία από τις πέντε επαρχίες της Αιτωλοακαρνανίας. Καταλάμβανε το δυτικό τμήμα του νομού που αντιστοιχεί στο μεγαλύτερο τμήμα της Ακαρνανίας. Έδρα της ήταν η Βόνιτσα. 

Συνόρευε δυτικά από θαλάσσης με το Ιόνιο πέλαγος, την Λευκάδα, την Ιθάκη και τις Εχινάδες νήσους που βρίσκονται έναντι των ακτών της, στα βόρεια μέσω του Αμβρακικού Κόλπου με τις επαρχίες Πρεβέζης και  Άρτας, στα ανατολικα με την επαρχία Βάλτου και ένα μέρος της επαρχίας Τριχωνίδας και στα νότια σύνορο απότελούσε ο ποταμός Αχελώος που την χώριζε από την επαρχία Μεσολογγίου.   

Στην έκταση της επαρχίας ορθώνονται τα Ακαρνανικά Όρη με μέγιστο υψομετρικά σημείο τους την *Ψηλή Κορυφή* στα 1.589 μέτρα, ενώ ακολουθούν ο *Μπούμιστος* (1.576 μ.) και *Περγαντί* (1.423 μ.) και άλλες κορυφές. Το δυτικό τμήμα χαρακτηρίζεται από διαδοχικούς κολπίσκους και θαλάσσιους όρμους, το βόρειο από βαλτώδη μέρη και λιμνοθάλασσες στις απόλήξεις των μεγάλων ορεινών όγκων, το κεντρικό τμήμα από το αρχαίο και μοναδικό Βελανιδόδασος Ξηρομέρου και το νότιο από το ακαρνανικό τμήμα της απέραντης πεδιάδας των Οινιαδών, υγρότοπους, βάλτους, υδρόφιλα δάση, μεγάλες αμμουδιές, κόλπους και προστατευόμενες περιοχές που διαμορφώνει ο ποταμός Αχελώος πριν τις εκβολές του.

## Διοικητικές μεταβολές
Η περιοχή υπήρξε έδρα μερικών από των πιο γνωστών αρμοτολικίων στην χώρα, έδρα ισχυρών οικογενειών με σπουδαίο ρόλο στην ελληνική ιστορία και σημαντικό επαναστατικό κέντρο με μακραίωνη παράδοση και συνεισφορά καθώς συμμετείχε σε πολλές επαναστατικές απόπειρες με μεγάλο κόστος για τον ντόπιο πληθυσμό. Υπήρξε στο σύνορο μεταξυ των Ενετικών κτίσεων και των κτίσεων της Οθωμανικής Αυτοκρατορίας και αυτό είχε ως απότέλεσμα να υποφέρει από επιδρομές και πολεμικές συρράξεις των δύο ανταγωνιστικών δυνάμεων που λάμβαναν χώρα στο έδαφος της. Στην νεότερη ιστορία η επαρχία Ξηρομέρου ήταν από τις τελευταίες που ενσωματώθηκαν στο νεοσύστατο Ελληνικό κράτος μετά την απόκτηση της ανεξαρτησίας του και την Επανάσταση του 1821. Εντάχθηκε σ' αυτό με τη Συνθήκη του Λονδίνου το 1832 οπότε και η Ελλάδα κέρδισε εδάφη και δυτικότερα του Αχελώου. 

Η περιοχή αυτή απότέλεσε στην συνέχεια μία από τις πέντε επαρχίες του νομού Αιτωλίας και Ακαρνανίας ως επαρχία Ακαρνανίας η οποία περιλάμβανε και την μετέπειτα επαρχία Βάλτου. Πρώτη έδρα της επαρχίας ήταν το χωριό Καραϊσκάκης το οποίο τότε και πριν το 1930 ονομαζόταν Δραγαμέστο. Η επαρχία καταργήθηκε στη συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα ενώ επανασυστάθηκε το 1848. Έδρα της επαρχίας έγινε η Βόνιτσα. Παρέμεινε στην συνέχεια αμετάβλητη μέχρι την κατάργησή της το 1997 με το διοικητικό σχέδιο «Καπόδίστριας». 

Από το 2011 και βάσει του διοικητικού σχεδίου «Καλλικράτης» υφίσταται Δήμος Ξηρομέρου με έδρα τον Αστακό, ωστόσο όμως δεν περιλαμβάνει όλη την έκταση της πρώην ομώνυμης επαρχίας, καθώς αυτή μοιράζεται πλέον και στους γειτονικούς Δήμους,  Ακτίου - Βόνιτσας,  Αγρινίου και Ι.Π. Μεσολογγίου παρουσιάζοντας έτσι σημαντική απόκλιση από την ιστορική - γεωγραφική περιοχή της επαρχίας Ξηρομέρου. 

## Παραπομπές


Ξηρομέρου
Γεώργιος Μπούμπουλης

Ο πλωτάρχης **Γεώργιος Μπούμπουλης** ήταν Έλληνας πολιτικός του 19ου αιώνα, πληρεξούσιος, βουλευτής και πολλές φορές υπουργός ναυτικών.

## Βιογραφικά στοιχεία
Γεννήθηκε στις Σπέτσες το 1827, δυο μήνες μετά τον θάνατο του πατέρα του. Ήταν εγγονός (εξ αγχιστείας) της Λασκαρίνας Μπουμπουλίνας.

Κατατάχτηκε στο πολεμικό ναυτικό ως δόκιμος εθελοντής το 1842. 

Ήταν πληρεξούσιος Σπετσών στην Εθνική Συνέλευση του 1862. Εκλέχτηκε πολλές φορές βουλευτής Σπετσών και Σύρου (Ελληνικές βουλευτικές εκλογές 1865, 
Ελληνικές βουλευτικές εκλογές 1879 και άλλες), και υπηρέτησε επτά φορές ως Υπουργός Ναυτικών (κυβέρνηση του Μπενιζέλου Ρούφου, Κυβέρνηση Δημητρίου Βούλγαρη 1871, Κυβέρνηση Αλέξανδρου Κουμουνδούρου 1876, Κυβέρνηση Αλέξανδρου Κουμουνδούρου 1877, Κυβέρνηση Αλέξανδρου Κουμουνδούρου Ιανουαρίου 1878,Κυβέρνηση Αλέξανδρου Κουμουνδούρου Οκτωβρίου 1878, Κυβέρνηση Αλέξανδρου Κουμουνδούρου 1880).

## Πηγές
* 

Κατηγορία:Βουλευτές Σύρου
Κατηγορία:Έλληνες πληρεξούσιοι
Κατηγορία:Έλληνες υπουργοί Ναυτικών
Κατηγορία:Βουλευτές Σπετσών
Γεωργιος
Όθων Μακρυγιάννης

Ο **Όθων Μακρυγιάννης** (Ναύπλιο, 1 Μαρτίου 1833 - Αθήνα, 15 Ιανουαρίου 1901) ήταν Έλληνας πολιτικός του 19ου αιώνα.

## Βιογραφικά στοιχεία
Γεννήθηκε στο Ναύπλιο στις 1 Μαρτίου 1833. Πατέρας του ήταν ο στρατηγός Ιωάννης Μακρυγιάννης, μητέρα του η Αικατερίνη το γένος Σκουζέ. Νονός του ήταν ο βασιλιάς Όθωνας, ο οποίος τον βάπτισε μόλις ήρθε στην Ελλάδα.

Μπήκε στην Σχολή Ευελπίδων το 1844 σε ηλικία μόλις ένδεκα χρονών. Πριν αποφοιτήσει διαλύθηκε η σχολή λόγω στάσεως των μαθητών. Όταν η σχολή ανασυστάθηκε, ο Όθωνας ξαναγράφτηκε και συνέχισε τις σπουδές. Έπεσε σε δυσμένεια όμως λόγω της δράσης του πατέρα του (κατηγορήθηκε ότι σκόπευε να δολοφονήσει τον βασιλιά Όθωνα), και η θέση του στον στρατό θεωρήθηκε ασύμφορη έως επικίνδυνη, γι' αυτό και αποβλήθηκε από την σχολή ένα χρόνο πριν από την αποφοίτησή του.

Το 1858 πήρε πρωταγωνιστικό μέρος στις επαναστατικές αντιδράσεις της νεολαίας εναντίον του Όθωνα. Συνελήφθη το 1862 από τους πρώτους και φυλακίστηκε μαζί με τον Επαμεινώνδα Δεληγεώργη, Δημήτριο Καλλιφρονά και άλλους πολιτευόμενους. Μετά την αιματηρή καταστολή της επανάστασης του Ναυπλίου απελευθερώθηκε δια αμνηστίας.

Επί βασιλέως Γεωργίου Α' ψηφίστηκε βουλευτής νικώντας κατά χίλιους ψήφους. Από τότε και μέχρι το 1896 βγήκε σχεδόν πάντα αντιπρόσωπος της επαρχίας Ναυπλίας.

Απεβίωσε στην Αθήνα στις 15 Ιανουαρίου 1901.

## Πηγές
* Όθων Μακρυγιάννης - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες πολιτικοί-επέκταση
Κατηγορία:Βουλευτές Αττικής
Πασάς Χαλκίδας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.603523,
          38.445252
        ]
      }
    }
  ]
}

Ο **Πασάς Ευβοίας** είναι μια νησίδα στον Νότιο Ευβοϊκό Κόλπο. Είναι ακατοίκητη, αλλά σε αυτήν βρίσκονται οι εγκαταστάσεις όπου γίνεται ο βιολογικός καθαρισμός των αποβλήτων της Χαλκίδας.

## Εξωτερικοί σύνδεσμοι
Ο Πασάς στο χάρτη

Κατηγορία:Βραχονησίδες Εύβοιας
Κατηγορία:Ελληνικές βραχονησίδες
Επαρχία Αίγινας

right|300px|thumb|Η επαρχία Αίγινας
Η **Επαρχία Αιγίνης** ήταν επαρχία του Νομού Αττικής. Περιλάμβανε τα νησιά Αίγινα, Αγκίστρι και τις γύρω νησίδες. Έδρα της επαρχίας ήταν η πόλη της Αίγινας.

## Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις αρχικά πέντε επαρχίες του Νομού Αττικής και Βοιωτίας. Στη συνέχεια καταργήθηκε με τη διοικητική διαίρεση του 1836 η οποία κατήργησε προσωρινά το νομαρχιακό σύστημα. Επανασυστάθηκε το 1848. Κατά την περίοδο 1960–1980 αποτέλεσε επαρχία του Νομού Πειραιώς, μετά την κατάργηση του οποίου επανεντάχθηκε στον Νομό Αττικής. Η Επαρχία Αιγίνης καταργήθηκε το 1997 με το σχέδιο Καποδίστριας.

## Παραπομπές


Αίγινας
Επαρχία Αττικής

right|300px|thumb|Η επαρχία Αττικής
Η **επαρχία Αττικής** ήταν επαρχία του νομού Αττικής. Καταλάμβανε την ανατολική πλευρά της Αττικής και ταυτίζεται με τις σημερινές νομαρχίες Ανατολικής Αττικής και Αθηνών.

## Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις πέντε αρχικά επαρχίες του νομού Αττικής και Βοιωτίας. Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Το 1964 αποσπάστηκε από την επαρχία ο Πειραιάς και οι γειτονικοί του δήμοι συγκροτώντας μαζί με το νησί της Σαλαμίνας την επαρχία Πειραιά. Η επαρχία Αττικής έμεινε αμετάβλητη στην συνέχεια μέχρι την κατάργησή της το 1997 με το σχέδιο Καποδίστριας.

## Παραπομπές


Αττικής
Επεμβατική καρδιολογία

Με τον όρο **επεμβατική καρδιολογία** εννοούμε την αιματηρή προσπέλαση του ασθενούς μέσω καθετηριασμού ενός από τα μεγάλα αγγεία που οδηγούν στην καρδιά.
Σκοπό έχει είτε την διάγνωση,είτε την θεραπεία καρδιακής νόσου. Η επεμβατική καρδιολογία είναι υποειδικότητα της καρδιολογίας και χρειάζεται εξειδίκευση για την απόκτηση της επάρκειας της.

Πιο ειδικά η επεμβατική καρδιολογία περιλαμβάνει:

* επεμβάσεις αναγνώρισης ισχαιμικής νόσου του μυοκαρδίου
** Στεφανιογραφία
** Αγειοπλαστική στεφανιαίων 
* Ηλεκτροφυσιολογικές μελέτες κυρίως προς διερεύνηση καρδιακών αρρυθμιών
* Βαλβιδοπλαστική κυρίως αορτικής και μιτροειδούς βαλβίδας

Η πιο συχνή χρήση της είναι για την διερεύνηση και θεραπεία ισχαιμικής νόσου,πού είναι και τα συχνότερα περιστατικά παγκοσμίως.

Ο πρώτος επιτυχής καρδιακός καθετηριασμός έγινε το 1977 από έναν Γερμανό Καρδιολόγο ονόματι Andreas Gruentzig στη Ζυρίχη. Το εργαστήριο όπου διενεργείται η επεμβατική καρδιολογία ονομάζεται εργαστήριο καρδιακού καθετηριασμού (*cardiac catheterization lab*).

Η διάρκεια μίας στεφανιογραφίας είναι περίπου τριάντα λεπτών (30) ενώ μία αγγειοπλαστική (το γνωστό μπαλονάκι) μπορεί να φτάσει και να ξεπεράσει την μιάμιση ώρα.Ο ασθενής κατά την διάρκεια της ιατρικής πράξης παραμένει σε εγρήγορση (χρησιμοποιείται τοπική αναισθησία).

Όπως όλες οι ιατρικές πράξεις και ακόμα περισσότερο οι επεμβατικές δεν είναι άμοιρες επιπλοκών και μάλιστα σοβαρών. Σίγουρα πάντως το όφελος υπερκαλύπτει το ρίσκο, μίας και τα ποσοστά σοβαρών επιπλοκών είναι αρκετά χαμηλά.http://www.uptodate.com/patients/content/topic.do?topicKey=~04231/dhc3

## Πηγές
* 

## Εξωτερικοί σύνδεσμοι
* 
* Περισσότερα για την επεμβατική καρδιολογία

Κατηγορία:Καρδιολογία
Γιάννης Κουνέλλης

Ο **Γιάννης Κουνέλλης** (Πειραιάς, 23 Μαρτίου 1936 - Ρώμη, 16 Φεβρουαρίου 2017) ήταν Έλληνας καλλιτέχνης με έδρα δραστηριοτήτων την πόλη της Ρώμης. Ήταν εκπρόσωπος του κινήματος της Arte Povera. 

## Βιογραφία
[αριστερά|μικρογραφία|Έργο του Κουνέλλη στο [Εθνικό Μουσείο Σύγχρονης Τέχνης]]
Γεννήθηκε στον Πειραιά και από 20 ετών ζούσε στη Ρώμη, όπoυ και απεβίωσε στις 16 Φεβρουαρίου 2017. Παρότι ζούσε στο εξωτερικό επισκεπτόταν συχνά την Ελλάδα, συνήθως την Καστέλλα. Απορρίφθηκε από την Ανώτατη Σχολή Καλών Τεχνών στην Αθήνα και έτσι το 1956 εγκαταστάθηκε στη Ρώμη όπου σπούδασε στην Ακαδημία Καλών Τεχνών. Αργότερα ήταν καθηγητής στην Ακαδημία Καλών Τεχνών του Ντίσελντορφ. Ο Κουνέλλης νυμφέφθηκε στην ηλικία των 17 ετών, προκαλώντας έκπληξη στο περιβάλλον του. 

## Καριέρα
Ήδη από τις αρχές της δεκαετίας του 1960, ο Γιάννης Κουνέλλης εμφανίστηκε στον χώρο της σύγχρονης τέχνης με ένα ιδιότυπο, πολύ προσωπικό πλαστικό λεξιλόγιο που αρχικά προέβαλε ως κωδικοποιημένη γραφή, υπό τη μορφή γραμμάτων και εξισώσεων, και κατέληξε στη συνέχεια στη δημιουργία εικόνων αποτελούμενων στο πιο πρόσφατο βιομηχανικό-αστικό παρελθόν. Έχει παρουσιάσει πλήθος εκθέσεων, κυρίως στο εξωτερικό, οι οποίες σημειώνουν μεγάλη επιτυχία.
[αριστερά|μικρογραφία|Έργο του Κουνέλλη στην [Πινακοθήκη Μοντέρνας Τέχνης Τέιτ του Λονδίνου (1979)]]
Σε συνέντευξή του στον Θανάση Λάλα για το περιοδικό *01*, ο Κουνέλλης είχε απαντήσει στην ερώτηση "τι απαντάντε στην ερώτηση 'τι είστε;'" ως εξής:Θεωρώ τον εαυτό μου, όπως εχω ξαναπεί, έναν τυφλό ζωγράφο, ένα βουβό ποιητή, έναν κουφό μουσικό! 
Ο Κουνέλλης έχει ασκήσει και ασκεί τεράστια επιρροή στη ελληνική και την ευρωπαϊκή ζωγραφική και το όνομά του είναι πλέον ανάμεσα σε αυτά των σημαντικότερων εκπροσώπων των σύγχρονων ρευμάτων στην τέχνη της ζωγραφικής.

Το 2005 το Αριστοτέλειο Πανεπιστήμιο Θεσσαλονίκης τίμησε τον παγκοσμίου φήμης καλλιτέχνη και διανοητή με την διάκριση του επίτιμου διδάκτορα στο Τμήμα Αρχιτεκτόνων Μηχανικών της Πολυτεχνικής Σχολής για το σπουδαίο εικαστικό έργο του, τη διεθνή του παρουσία και τη θέση του μεταξύ των σημαντικότερων προσωπικοτήτων του μοντερνισμού . 

## Παραπομπές


## Εξωτερικοί σύνδεσμοι
* Εφημ. ''Το Βήμα''
* Λιμναία Οδύσσεια
* 
* «Γιάννης Κουνέλλης: Ανικανοποίητος στο διηνεκές», αφιέρωμα στον ιστότοπο Lifo.gr, 16 Φεβρουαρίου 2017.

Κατηγορία:Έλληνες καλλιτέχνες
Κατηγορία:Έλληνες γλύπτες
Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Επαρχία Μεσολογγίου

right|300px|thumb|Η επαρχία Μεσολογγίου
Η **επαρχία Μεσολογγίου** (ή **Ιεράς Πόλεως Μεσολογγίου**, για καθαρά ιστορικούς λόγους) ήταν μία από τις πέντε επαρχίες του νομού Αιτωλοακαρνανίας. Καταλάμβανε το νοτιοανατολικό τμήμα του νομού και συνόρευε στα ανατολικά με την επαρχία Ναυπακτίας, στα δυτικά με την επαρχία Ξηρομέρου και στα βόρεια με την επαρχία Τριχωνίδας. Έδρα της ήταν το Μεσολόγγι. 

## Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις τέσσερις αρχικά επαρχίες του νομού Αιτωλίας και Ακαρνανίας. Αρχικά περιλάμβανε και την επαρχία Τριχωνίδας. Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Η επαρχία στην συνέχεια παρέμεινε αμετάβλητη μέχρι την κατάργησή της το 1997 με το σχέδιο Καποδίστριας. 

## Παραπομπές


Μεσολογγίου
Μοντεπονίτης

Ο **μοντεπονίτης** είναι ορυκτό οξείδιο του καδμίου. Πήρε το όνομά του το 1946 από το ορυχείο Monteponi της Σαρδηνίας (Ιταλία), όπου και αποτελεί χαρακτηριστικό ορυκτό (type locality, TL).

## Εμφάνιση, παραγενέσεις
Σχηματίζεται υπό μορφή επιφλοιώσεων σε σμιθσονίτη (Σαρδηνία) ή μικτά θειούχα (Ρωσία). Απαντάται επίσης στο Βέλγιο και στην Κίνα.

Στην Ελλάδα ανευρίσκεται στα μεταλλεία Λαυρίου (μεταλλείο "Εσπεράντσα").

## Πηγές
*Handbook of Mineralogy 
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Μοντεπονιτης